กำจัดสิวด้วยการทำความสะอาดผิว อย่าทำร้ายผิวของคุณ การทำทรีทเม้นต์ ผลัดผิวเพื่อทำความสะอาดรูขุมขน
น้ำผึ้งนับเป็นยาปฏิชีวนะชั้นดีจากธรรมชาติซึ่งสามารถขจัดสิ่งสกปรกที่ตกค้างในรูขุมขนได้ดี ให้ใช้น้ำผึ้ง 1 ช้อนโต๊ะผสมเข้ากับผงอบเชยอีก 1/2 ช้อนโต๊ะ แล้วใช้นิ้วเกลี่ยส่วนผสมลงบนผิวที่แห้งสนิท โดยถูวนไปเรื่อยๆ ประมาณ 3 นาทีก่อนล้างออกด้วยน้ำอุ่นๆ ไข่ขาวสามารถช่วยกระชับรูขุมขนและยังช่วยขจัดสิ่งสกปรกที่อุดตันอยู่ด้วย ส่วนผสมสำหรับพอกหน้านั้นมีน้อยนิดและยังเตรียมง่ายนิดเดียว ให้ตอกไข่สองฟองและช้อนเอาไข่แดงออก นำไข่ขาวที่ได้มาทาบางๆ ให้ทั่วใบหน้า ทิ้งไว้ประมาณ 2 นาทีจนแห้ง จัดการเกลี่ยไข่ขาวบนใบหน้าอีกชั้นหนึ่งแล้วทิ้งไว้อีก 10-15 นาที เมื่อรู้สึกตึงๆ แล้วให้ใช้น้ำอุ่นล้างออกให้สะอาด ตามห้างสรรพสินค้าชั้นนำมีโคลนพอกหน้าแบบผงจำหน่าย โดยแต่ละชนิดมีประสิทธิภาพที่แตกต่างกัน เช่นโคลนสำหรับผิวแห้ง ผิวมัน หรือสำหรับใช้ผลัดเซลล์ผิวโดยเฉพาะ ให้นำผงโคลนพอกผิวผสมเข้ากับน้ำส้มสายชูหมักจากแอปเปิ้ลจนงวด นำมาทาให้ทั่วใบหน้า ทิ้งไว้ 10-15 นาที เมื่อแห้งสนิทแล้วให้ล้างออกด้วยน้ำอุ่นให้สะอาด กรดแลคติคในโยเกิร์ตกับคุณค่าของโอ๊ตจะผนึกกำลังกันช่วยปกป้องผิวจากสิวหัวดำได้เป็นอย่างดี ผสมโยเกิร์ต 3 ช้อนโต๊ะ ข้าวโอ๊ต 2 ช้อนโต๊ะ น้ำมะนาวกับน้ำมันมะกอกอีกอย่างละหน่อย แล้วนำมาพอกบริเวณที่มีสิวหัวดำขึ้นอยู่ ทิ้งไว้ 10 นาทีแล้วล้างออกให้สะอาดด้วยน้ำอุ่น ลูกซัดคืออะไรกัน? ลูกซัดเป็นสมุนไพรสารพัดประโยชน์ชนิดหนึ่ง ซึ่งมีคุณสมบัติในการบำบัดโรคมากมาย หากนำส่วนใบมาปั่นรวมกับน้ำให้เป็นเนื้อครีม สามารถใช้พอกหน้าเพื่อกำจัดสิวหัวดำได้ โดยต้องทิ้งไว้ประมาณ 10 นาทีแล้วจึงล้างออกด้วยน้ำสะอาด ทั้ง 2 สิ่งนี้หาได้ง่ายในครัวเรือน คุณอาจยังไม่เคยรู้มาก่อนว่ามันสามารถทำความสะอาดรูขุมขนได้เป็นอย่างดีเลยล่ะ เริ่มจากชงชามิ้นท์และปล่อยให้เย็น นำน้ำชา 2 ช้อนโต๊ะไปผสมรวมกับน้ำมะขามเปียกแล้วใช้พอกหน้าบางๆ ทิ้งไว้ 10 นาที แล้วให้ล้างออกด้วยน้ำอุ่นๆ เกลือจืดหรือที่เรียกว่าเกลือยิปซั่ม สามารถนำมาผสมกับไอโอดีนเพื่อใช้กำจัดสิวหัวดำได้ วิธีการง่ายมาก! เพียงผสมเกลือจืด 1 ช้อนโต๊ะกับน้ำร้อนจัดและหยดไอโอดีนลงไปเล็กน้อย พักส่วนผสมไว้ให้เย็นสักครู่ โดยต้องไม่ลืมคนเป็นระยะๆ เพื่อให้เกลือทั้งหมดละลาย ใช้สำลีชุบน้ำเกลือนี้ แล้วนำไปซับให้ทั่วใบหน้า ทิ้งไว้ให้ส่วนผสมซึมสู่ผิว และเมื่อใบหน้าแห้งแล้วให้ล้างออกด้วยน้ำสะอาด . ยิ่งพยายามบีบสิวมากเท่าไหร่ ก็จะยิ่งเปิดทางให้แบคทีเรียและสิ่งสกปรกเข้าสู่ผิวได้มากเท่านั้น ทางที่ดีคืออย่าไปสัมผัสผิวหน้าบ่อยๆ เพราะจะทำให้สิวยิ่งแย่ แม้ว่าจะมีอุปกรณ์กดสิวขายอยู่ทั่วไป แต่ปล่อยให้อุปกรณ์เหล่านี้เป็นหน้าที่ของผู้เชี่ยวชาญดีกว่าและใช้แต่โฟมล้างหน้าหรือครีมขัดผิวก็เพียงพอ การไปกดหรือบีบสิวออกด้วยตัวเองอาจเพิ่มแบคทีเรียและทิ้งรอยแผลเป็นไว้บนใบหน้าได้ การใช้สครับที่มีเนื้อหยาบๆ หรือสูตรที่มีความเข้มข้นสูงอาจสร้างปัญหาเพิ่มให้กับผิวที่บอบบางและแพ้ง่าย หากทดลองผลิตภัณฑ์ใดๆ แล้วเกิดการระคายเคืองควรหยุดใช้ทันที อาจทดลองใช้โอ๊ตในการผลัดเซลล์ผิวแทนก็ได้ สิวหัวดำเกิดจากผิวที่ไม่สะอาด ควรล้างหน้าวันละ 2 ครั้ง เช้าและเย็น โดยสาวๆ ต้องไม่ลืมเช็ดคราบเครื่องสำอางออกให้หมดด้วย หลังล้างหน้าเรียบร้อยแล้ว ควรบำรุงผิวด้วยมอยส์เจอไรเซอร์ซึ่งจะคืนความชุ่มชื้นและยังช่วยลดการผลิตความมันส่วนเกินได้อีกด้วย ระหว่างที่คุณนอนหลับในตอนกลางคืน เซลล์ผิวที่ตายแล้วรวมไปถึงน้ำมันส่วนเกินต่างๆ ภายในร่างกายจะถูกขับออกมา ปลอกหมอนจึงเป็นแหล่งรวมสิ่งสกปรกเหล่านี้ ควรเปลี่ยนปลอกหมอนอย่างน้อยสัปดาห์ละครั้งเพื่อสุขอนามัยที่ดี คุณอาจไม่ได้ไปแกะหรือเกาที่สิว แต่การจับหน้าบ่อยๆ จะกระจายเชื้อแบคทีเรียสู่ผิวหน้าได้ มือเป็นอวัยวะที่สกปรกและยังเป็นต้นตอของเหล่าสิวหัวดำตัวร้ายอีกด้วย การใช้แผ่นลอกสิวเสี้ยนสะดวก รวดเร็ว และยังเห็นผลทันทีอีกด้วย โดยทั่วไปแล้วบรรจุภัณฑ์จะแนะนำให้ใช้น้ำสะอาดเช็ดใบหน้าพอหมาดก่อนแปะแผ่นลอกสิวเสี้ยนลงบนบริเวณที่ต้องการ ทิ้งไว้ประมาณ 15 นาทีจนกาวแห้งดี จากนั้นให้คุณลอกออกเร็วๆ เพื่อให้สิวหัวดำหลุดออกมาด้วย ขั้นตอนนี้อาจต่อด้วยการสครับผิวตามวิธีที่ได้แนะนำไปข้างต้นแล้วเพื่อผลลัพธ์ที่ดียิ่งขึ้น เลือกเจลที่มีส่วนผสมของกรดซาลิซิลิกซึ่งมีคุณสมบัติในการกำจัดเซลล์ที่ตายแล้วรวมถึงสิ่งสกปรกที่อุดตันรูขุมขนซึ่งสามารถหาซื้อได้ตามห้างสรรพสินค้าชั้นนำทั่วไป นำมาทาบางๆ ในบริเวณที่มีสิวหัวดำแล้วปล่อยทิ้งไว้สักพักก่อนจะล้างออกด้วยน้ำอุ่นๆ โดยมากแล้วการรักษาสิวหัวดำด้วยวิธีนี้จะต้องปรึกษาแพทย์ผิวหนังผู้เชี่ยวชาญหรือเข้ารับบริการที่สถาบันเสริมความงามต่างๆ เนื่องจากจะต้องใช้อุปกรณ์พิเศษที่สามารถทำความสะอาดผิวได้อย่างล้ำลึก แต่ในปัจจุบันคุณสามารถหาซื้ออุปกรณ์เพื่อกรอผิวด้วยตนเองได้ตามร้านจำหน่ายอุปกรณ์เครื่องสำอางหรือในแผนกความงามที่ห้างสรรพสินค้า การกรอผิวควรทำอย่างสม่ำเสมอเพื่อผลลัพธ์ที่ดีที่สุด เป็นที่รู้กันในวงการความสวยความงามว่าสารกลุ่มเรตินอยด์เต็มไปด้วยวิตามินเอซึ่งสามารถลดความมันส่วนเกินและฟื้นบำรุงผิวได้ดี แนะนำให้ใช้เจลหรือโฟมล้างหน้าที่มีสารนี้เพิ่มเติมจากการดูแลผิวหน้าตามปกติสัปดาห์ละ 2-3 ครั้ง เวชสำอางที่มีสารกลุ่มเรตินอยด์สามารถหาซื้อได้ทั่วไป ถึงแม้ว่าเราจะไม่แนะนำให้คุณกดสิวออกเอง แต่การให้ผู้เชี่ยวชาญจัดการให้ก็เป็นอีกทางเลือกที่ดีในการกำจัดสิวหัวดำ ลองปรึกษาแพทย์ผิวหนังเกี่ยวกับสภาพผิวและปัญหาสิวขของคุณดู โดยมากแล้วคอร์สกำจัดสิวหัวดำจะเห็นผลรวดเร็ว โดยจะต้องทำทรีทเม้นต์ทุกๆ 2-4 สัปดาห์เพื่อผลลัพธ์ที่ดีที่สุด คุณสมบัติในการขจัดสิ่งสกปรกของมะนาวรวมกับความสากของเกลือ สามารถใช้ผลัดเซลล์ผิวได้เป็นอย่างดี ผสมน้ำมะนาว โยเกิร์ต และเกลืออย่างละ 1 ช้อนโต๊ะ กับน้ำผึ้งอีกเล็กน้อย แล้วนำไปขัดบริเวณที่มีสิวหัวดำขึ้นอยู่ประมาณ 2-3 นาทีก่อนล้างออกให้สะอาดด้วยน้ำอุ่น นอกจากจะดื่มดีแล้ว ชาเขียวยังสามารถคืนความสดชื่นให้ผิวพรรณได้อีกด้วย ให้คุณเลือกชาเขียวชั้นดี นำมาผสมกับน้ำและใช้ทาบนผิวหน้า อาจทิ้งไว้ 2-3 นาทีแล้วจึงค่อยล้างออกด้วยน้ำอุ่นๆ ก็ได้ ชาเขียวจะทำให้คุณรู้สึกสดชื่นขึ้น แถมยังมีสารต้านอนุมูลอิสระอีกด้วย ผงฟูมีสารพัดประโยชน์  นอกจากจะใช้ทำความสะอาดผิวได้แล้วยังช่วยในการกำจัดสิ่งสกปรกตามรูขุมขนและเซลล์ผิวที่ตายแล้วอีกด้วย ให้คุณนำผงฟูไปผสมกับน้ำแล้วใช้ขัดนวดผิว โดยให้วนไปเรื่อยๆ จนทั่วใบหน้า สำหรับบริเวณที่มีสิวหัวดำมากเป็นพิเศษ อาจพอกทิ้งไว้ 5-10 นาทีแล้วค่อยล้างออกก็ได้ คอร์นมีลหรือแป้งที่ได้จากข้าวโพดแบบหยาบนี้ สามารถนำมาใช้เป็นสครับสำหรับขัดผิวได้เป็นอย่างดีเมื่อนำไปผสมเข้ากับเจลล้างหน้าที่คุณใช้อยู่ เพียงผสมคอร์นมีลเข้ากับผลิตภัณฑ์ที่คุณชื่นชอบแล้วถูวนบนใบหน้าก่อนจะล้างออกด้วยน้ำอุ่นๆ ระวังอย่าขัดแรงเกินไปล่ะ คุณอาจไปทำร้ายผิวหน้าโดยไม่รู้ตัว นี่อาจเป็นสครับขัดผิวที่มีกลิ่นหอมที่สุดที่คุณเคยใช้เลยล่ะ! ให้ผสมนม 1 ช้อนโต๊ะ (แนะนำบัตเตอร์มิลค์) เข้ากับจันทน์เทศในปริมาณที่พอเหมาะ ผสมจนได้เป็นเนื้อครีมข้น นำมาขัดผิวเบาๆ กรดแลคติกในนมและความหยาบของจันทน์เทศจะช่วยกำจัดสิวหัวดำและลอกเซลล์ผิวที่ตายแล้วได้เป็นอย่างดี เมื่อเรียบร้อยแล้วให้ล้างหน้าด้วยน้ำอุ่น หากไม่ต้องการใช้สครับผิวที่ทำด้วยตนเอง ลองเลือกผลิตภัณฑ์ที่มีวางจำหน่ายตามท้องตลาดทั่วไปก็ได้ การผลัดเซลล์ผิวเป็นประจำจะช่วยทำความสะอาดรูขุมขนและยังสามารถกำจัดสิวหัวดำไปในตัวด้วย ส่วนความถี่นั้นขึ้นอยู่กับสภาพผิว หากคุณมีผิวที่มันอาจทำการสครับสัปดาห์ละ 3-5 ครั้ง แต่หากคุณเป็นคนนึงที่มีผิวแห้งและแพ้ง่าย ก็ไม่ควรสครับผิวเกินสัปดาห์ละครั้ง สำหรับสภาพผิวธรรมดาสามารถใช้สครับได้ทุกวัน และอย่าลืมว่าให้สครับเบาๆ เพื่อหลีกเลี่ยงการระคายเคืองที่อาจเกิดขึ้นได้
ใช้น้ำผึ้งและอบเชย. พอกหน้าด้วยไข่ขาว. โคลนพอกผิว. ทำความสะอาดผิวด้วยข้าวโอ๊ตและโยเกิร์ต. ใช้ครีมลูกซัด. ใช้น้ำมะขามเปียกและมิ้นท์. ทำสบู่ล้างหน้าจากเกลือจืด. ห้ามบีบหรือแกะ! อย่ากดสิวออกเอง. หลีกเลี่ยงสครับแรงๆ . ล้างหน้าวันละ 2 ครั้ง. รักษาความสะอาดของปลอกหมอน. อย่าจับใบหน้าบ่อยๆ . แผ่นลอกสิวเสี้ยน. ลอกหน้า. กรอผิวด้วยผงคริสตัล. เลือกใช้เวชสำอางที่มีสารกลุ่มเรตินอยด์. ทรีทเม้นต์กำจัดสิว. ใช้มะนาวและเกลือ. สครับชาเขียว. ใช้ผงฟูสครับผิว. ผสมคอร์นมีลกับผลิตภัณฑ์ล้างหน้า. ใช้นมและจันทน์เทศ. ผลิตภัณฑ์สครับผิว.
https://www.wikihow.com/Remove-Blackheads https://www.wikihow.com/Remove-Blackheads https://www.wikihow.com/Remove-Blackheads https://www.wikihow.com/Remove-Blackheads
Cleansing to Remove Blackheads Popping Blackheads and Avoiding Worsening Your Skin Using Spa and Chemical Treatments Exfoliating to Clean Your Pores